《西征次韵屠巡察三首 其一》
明代·黄衷

最是等威齐将相，更堪馀地走英雄。惠分旭日千山晓，令肃高旻九月风。

神算坐筹铜柱外，妖氛迅扫扶桑东。都狼岭上磨崖遍，不尽南巡疋马功。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。